I. Mátyás

## Valée Mátyás

I. (Lotaringiai) Mátyás francia király, Orleans hercege, Bar grófja, Pikárdia hercege, Lotaringia hercege és burgund nagyherceg

## Uralkodói adatok:

### Uralkodási ideje:

Pikárdia hercege (1068-)
Lotaringia hercege (1071-)

Bar grófja (1072-)

francia társkirály (1080-1085)

francia király (1085-)

Orleans hercege (1085-)

burgund nagyherceg (1085-)

## Életrajzi adatok:

### Testvére(i):

Maxim (1057-),
Erzsébet (1060-),

Lajos (1063-),

János (1066-),

Katalin (1068-)

### Felesége(i):

Bari Krisztina (1055-)[ - Bar grófnője (1069-)

- Pikárdia hercegnéje (1072-)

- Lotaringia hercegnéje (1072-)

- francia királyné (1085-)

- Orleans hercegnéje (1085-)

- burgund nagyhercegné (1085-)]

### Gyereke(i):

Albert Frigyes (1075-)
György (1079-)

Konrád (1084-)

*1052. október 16-án Amiens-ban született I. Vince és Laoni Mária első gyermekeként. A Francia Királyságban dúló polgárháborús időket a család amiens-i birtokain vészelte át. Ezalatt kezdték el a hercegi udvar papjai tanítani latinul írni és olvasni. Ekkor ismerkedett meg a katonáskodással, amiben kedvenc fegyverneme a számszeríj lett, aminek fortélyait különös gonddal sajátította el.*

*Vince koronázása után kezdődött meg ifjú trónörökössé nevelése. A királyi udvar tudósai minden nap azon fáradoztak, hogy méltó utódja legyen apjának. Megtanították neki hogyan, s miként kell viselkednie egy királynak, mind az udvarban, mind pedig a politikai és gazdasági életben egyaránt: a követek és királyok fogadtatásától a diplomácián át, egészen a jó uralkodás menetéig, egy szóval mindent. Tudósi köre lévén vált a térképismeret nagy művelőjévé.*

*Miután 1068-ban nagykorúsították, I. Vince Pikárdia hercegévé tette meg. 1071-ben apja meghirdetésére indította meg a lotaringiai hadjáratot, amiben megmutatkozott jó hadvezéri képessége, mivel az egész területet ő foglalta el. A fiatal II. Dietrich felső-lotaringiai herceg seregét, a Meuse-folyó partján fekvő Commercy-nél verte szét. A burgund hadjáratban kevesebb szerepet játszott.*

*A győzelmet követően Lotaringia hercege lett, majd a francia közigazgatási rendszer kiterjesztése után, 1072-ben feleségül vette, az innentől kezdve grófi címre lefokozott Bar úrnőjét, Bari Krisztina grófnőt. Házasságával hamar népszerűvé vált, mivel tartománybeli családdal kelt egybe. Elfogadását növelte még az is, hogy hercegi udvarában főként németeket kezdett el tartani. 1075-ben született meg első fia, Albert Frigyes.*

*A Burgund Szabadgrófság elfoglalása után 1077-ben egy burgund felkeléssel kellett szembenéznie Vincének. Hiába verte le a lázadást és alakította meg a Burgund Nagyhercegséget, a főurak egy része még mindig elégedetlen volt. Mátyás megoldásként arra sarkallta apját, hogy tegye azt, amit ő tett, és szervezzen a területbéliekből udvart.*

*1079-ben megszületett második fia, György. A hagyományt betartva 1080-ban Reims-ban francia társkirállyá koronázták. 1084-ben világra jött harmadik fia, Konrád.*

*1084-től közel két éven át válság sújtotta a Francia Királyságot, aminek következtében az ország és a királyi udvar is elzárta magát az európai történésektől. Először az Erdélyi Fejedelemség indított háborút a Bécsi Főhercegség ellen, amihez csatlakozott egy fertő házasság értelmében a Horvát Királyság is. Meglepetésként érte, hogy a katolikus II. Boleslaw lengyel és cseh király, a pogány agresszorok oldalát támogatva lépett be a harcokba. Fontolgatja, hogy kardot emel a hitetlenek ellen.*

*Közben VI. Alfonso keresztes hadjáratot hirdetett Európának a Zaragózai Emírség ellen, viszont ezt is csak messziről leste a Francia Királyság. Az első sikeres reconquista után Mátyás eldöntötte, hogyha király lesz, mindig részt kíván venni a katolicizmus visszaállítását célzó ibériai háborúkban.*

*1085-ben meghalt VII. Gergely pápa, aminek hírére gyászba borult az egész ország. Az új megválasztott pápa spanyol földről származik, ki II. Orbán néven lett Jézus földi helytartója.*

*Ez év április 21-én megszűnt a 10 éve tartó interregnum a Német-római Birodalomban, ugyanis Nordheimi Ottó Bajor herceget választották meg császárrá, aki így IV. Ottóként kezdte meg uralkodását. A császári koronát már II. Orbán helyezte rá. Jó viszonyt kíván ápolni a rómaiak császárával.*

*1085. szeptember 8-án meghalt I. Vince, majd a másnapi beiktatási ceremónia megtörténtével, I. Mátyás néven trónra lépett. Hatalomra kerülésével örökös tartomány lett a Pikárdiai és a Lotaringiai Hercegség.*

*Hithű katolikus, így elvet minden más vallást. Diplomáciai kapcsolatokat is akar létesíteni, hogy szövetségeseivel még jobban kiterjessze a Római pápa hatalmát és egyben saját befolyását.*